વસંત ઋતુમાં સર્પ શિયાળાની પોતાની શિત સમાધિમાંથી બહાર આવે છે. ત્યારબાદ ઉનાળાના અંતભાગ અને ચોમાસાની શરૂઆતમાં તેમનો પ્રજનન કરવાનો તથા ઇંડામુકવાનો ગાળો હોય છે. તો પછી પ્રજનન અને બચ્ચા બહાર આવવાનો ગાળો ચોમાસુ જ કેમ ? આમાં પણ કુદરતે તેમને એક સુંદર સુવિધા કરી આપી છે. ચોમાસામાં થયેલા પ્રજનન અને ઇંડા કે સીધા બચ્ચા મુકવાથી જન્મેલા બચ્ચાને ચોમાસા દરમિયાન નાના દેડકાં, ઉંદર, જીવડા, ગરોળીઓ મળી રહે છે અને આમ બચ્ચાઓને ઝડપથી વિકાસ કરવાની અને શક્તિ પ્રાપ્ત કરવાની સમાન તક મળી રહે છે. ખરે જ કુદરત મહાન છે. દરેક સર્પ ઇંડા જ મુકે એવું પણ નથી સર્પ પણ પોતાના બચ્ચા બે રીત મુકતા જણાય છે.